Nintendo GameCube

Nintendo GameCube (; Vakaruose oficialiai trumpinama GCN, o Japonijoje NGC ) − įmonės „Nintendo“ ketvirtoji kompiuterinių žaidimų konsolė.

Tai buvo pirmoji „Nintendo“ žaidimų konsolė, naudojusi optinius diskus kaip pagrindinę duomenų laikmeną. Priešingai nei PlayStation 2 ar Xbox, GameCube naudoja miniDVD diskus vietoje pilno dydžio DVD diskų. Dėl to GameCube neturi nei DVD-Video peržiūros nei CD grojimo funkcijų.

Taip pat GameCube pristatė įvairius prisijungimo būdus prie kitų „Nintendo“ konsolių ir buvo antroji „Nintendo“ konsolė, po Nintendo 64DD, palaikiusi žaidimą internetu per Nintendo GameCube Broadband adapterį. Ji taip pat turėjo galimybę prisijungti prie Game Boy Advance, kad gautų prieigą prie išskirtinių žaidimo savybių ar naudotis portatyvia sistema, kaip kad Game Boy Player įrenginys.

Šiai konsolei išleistų žaidimų skaičius viršija 600, 2009 m. gruodžio 31 d. duomenimis GameCube žaidimų buvo parduota 208,57 mln. vnt. 

 Techniniai duomenys 
 Procesorius:
 128 bitų IBM „Gecko“ PowerPC CPU (485 MHz taktinis dažnis, 1,9 GFLOPS / 925 MIPS / 1125 DMPIS)
  Artx / Nintendo „Flipper“ GPU (162 MHz taktinis dažnis, integruota DRAM)
 Atmintis: 43 MB iš viso
 24 MB VRAM, 3 MB integruota „Flipper“, 16 MB DRAM garso ir DVD įrenginio apdorojimui
 Garsas:
 64 ADPCM analoginio garso kanalai (48kHz), Dolby Pro Logic II stereofoninio (yra galimybė perjungti į erdvinį) garso sistema
 Vaizdas:
 768 × 576 pakaitinių kadrų raiška (576i), 50 Hz; 640 × 480 pakaitinių kadrų raiška (480i), 60 Hz Jungtys:
 4 žaidimų pultų prievadai
 2 atminties kortelių prievadai
 1 analoginė audio / video jungtis, 1 skaitmeninė audio / video jungtis
 2 nuoseklieji prievadai plačiajuosčio ryšio ar modemo adapteriams, 1 lygiagretusis prievadas Game Boy Player įrenginiui
 Maitinimas: 39 W
 Kita: DVD-ROM įrenginys
 Matmenys: 114 mm x 150 mm x 160 mm
 Svoris: 2,6 kg

 GameCube žaidimai 
Populiariausių žaidimų „Nintendo GameCube“ konsolei sąrašas (Pastaba. Duomenys ne pilnai patikrinami)www.vgchartz.com, tikrinta 2015 10 05:
 „Super Smash Bros. Melee“ (išplatintas 7,07 mln. kopijų tiražu, priklauso „Super Smash Bros.“ žaidimų franšizei)
 „Mario Kart: Double Dash!!“ (6,95 mln., „Mario Kart“)
 „Super Mario Sunshine“ (6,31 mln., „Mario“)
 „The Legend of Zelda: The Wind Waker“ (4,60 mln., „The Legend of Zelda“)
 „Luigi's Mansion “ (3,60 mln., „Mario“)
 „Animal Crossing“ (3,15 mln., „Animal Crossing“).
 „Metroid Prime“ (2,82 mln., „Metroid“)
 „Sonic Adventure 2 Battle“ (2,56 mln., „Sonic the Hedgehog“)
 „Pokémon Colosseum“ (2,54 mln., „Pokémon“)
 „Mario Party 4“ (2,47 mln., „Mario Party“)

 Šaltiniai 

 Nuorodos 

 Nintendo GameCube oficiali svetainė 
 Nintendo GameCube  Atviro katalogo projekto svetainėje 

Kategorija:Žaidimų konsolės